एबीपी न्यूज़

एबीपी न्यूज़ एबीपी समूह के स्वामित्व वाला एक भारतीय समाचार चैनल है। यह चैनल पहले स्टार न्यूज़ के नाम से जाना जाता था जो स्टार टीवी के स्वामित्व में प्रदर्शित होता था।एबीपी न्यूज़ चैनल का स्वामित्व  एबीपी ग्रुप के पास है और एबीपी ग्रुप के मालिक अवीक सरकार हैं।

इतिहास 
स्टार न्यूज़ का प्रदर्शन फरवरी 1998 को आरम्भ हुआ था। 2003 से यह एक पूर्ण हिन्दी भाषीय चैनल बन गया। यह एक पहला द्विभाषिक (हिन्दी – अंग्रेजी) समाचार सेवा प्रदान करने वाला चैनल था। 2003 ई° तक यह स्टार टीवी के नेतृत्व में तथा एनडीटीवी के निर्देशन में प्रसारित होता था। परन्तु 2003 में एनडीटीवी से समझौता खत्म होने के बाद स्टार टीवी द्वारा इसे एक पूर्ण हिन्दी भाषीय चैनल पर स्थानान्तरित कर दिया गया। 16 अप्रैल 2012 को एबीपी समूह ने स्टार टीवी से समझौता रद्द होने के बाद स्टार न्यूज़ को एबीपी न्यूज़  बना दिया।

सन्दर्भ

बाहरी कड़ियाँ 
 एबीपी लाइव
 एबीपी न्यूज़

भारत में 24 घंटे के टेलीविजन समाचार चैनल
भारतीय टीवी चैनल